Tolong jelaskan mengenai Astro SuperSport dalam bahasa melayu

Astro SuperSport (awalnya menggunakan nama SuperSport hingga 28 September 2003) adalah rangkaian televisyen satelit rumah di Malaysia dan mengkhusus dalam menyiarkan kandungan berkaitan sukan selama 24 jam sehari. Rangkaian ini boleh didapati di platform Astro melalui Astro Supersport (Saluran 811) khas untuk pelanggan pakej "sukan" sahaja. Saluran ini dengan salah satu saluran sukan Astro yang asal serta menawarkan pelbagai acara sukan tahunan bertaraf antarabangsa termasuklah bola sepak, badminton, sukan permotoran, ragbi, bola tampar dan golf.

Telekom Malaysia Berhad telah mengikat perjanjian dengan Astro Malaysia Holdings Berhad untuk menyiarkan Astro SuperSport HD dan Astro SuperSport HD 2 melalui rangkaian perkhidmatan Unifi TV selama tiga tahun. Kandungan kejohanan sukan yang disiarkan melalui saluran ini termasuklah beberapa perlawanan Liga Perdana Inggeris.

Apabila kejohanan sukan antarabangsa yang berprestij dijalankan, akan berlaku penambahan saluran untuk membolehkan liputan khas secara langsung disiarkan.

Saluran ini menjadi peneraju kepada kaedah penyiaran di Asia Tenggara melalui Saluran 811. Rangkaian ini telah menyiarkan program studio berkaitan kejohanan sukan terbesar dalam versi HD seperti Liga Perdana Inggeris dan Piala Dunia FIFA sejak 2010 dan program sukan daripada majalah iaitu FourFourTwo sejak 2011.